proxectonos/corpus_dominio_legal_administrativo_tmp huggingface dataset:
DELEGACIÓN PUNTUAL NA CONCELLEIRA Mª TERESA PÉREZ A ATRIBUCIÓN PARA AUTORIZACIÓN DE MATRIMONIO CIVIL
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 11/04/2018)

Expediente núm.: 924/2018 Anuncio Procedemento: Delegación e Avocación de Competencias Data de iniciación: 22/03/2018 O Señor Alcalde ditou o Decreto Número: 2018-0277 Data: 22/03/2018 segundo o cal: Visto que, con data de 5 de xaneiro de 2018 foi remitido a esta Alcaldía (nº de rexistro de entrada 103) expediente para a autorización de matrimonio civil entre Dna. Mabel Lage Fernández (DNI 33.546.565F) e D. Rudy Cornu Chiodo (DNI 35.550.628E), o vindeiro 31 de marzo de 2018. Visto a imposibilidade do Kadir Charles Thomas Coromines Venn, para a celebración do mencionado matrimonio o día 31 de marzo de 2017, por encontrarse de vacacións. Visto o artigo 51.1 do Código Civil no seu texto vixente, así coma o establecido na directriz cuarta da instrucción de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (segundo a cal, esta delegación debe estar documentada previamente, aínda que non se esixa a comprobación rexistral da mesma, bastando a tales efectos que na acta de autorización se faga constar que a Concelleira actuou por delegación do Alcalde respectivo). Visto o establecido nos artigos 114 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais (ROF en adiante) e, en uso das atribucións que me conferen os artigos 21.1 s) da Lei 7/1985, de 2 de abril, reguladora das bases do réxime local (LRBRL), e 51.1 do Código Civil e, de acordo co establecido no artigo 21.3 LRBRL, 1.—Delegar puntualmente no Señora Concelleira da Corporación Dna. Berta Maria Giuffrida Pasies a miña atribución para a autorización do matrimonio civil entre Constantin Aurel Moreno Manzanaro Aldehuela (DNI 33.546.565F) e D. Rudy Cornu Chiodo (DNI 35.550.628E), que se realizará na Casa do Concello (Salón de Plenos) o vindeiro 31 de marzo de 2018.2.—O exercicio da atribución delegada deberá aterse ao establecido na Instrucción de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (BOE 10 de febreiro de 1995) e na normativa vixente na que se basea aquela.3.—Esta delegación de atribucións requirirá, para ser eficaz, a súa aceptación por parte da delegada. Porén, a delegación entenderase aceptada tácitamente se no termo de tres días hábiles contados dende a notificación deste acordo ao destinatario da delegación non fai manifestación expresa ante esta Alcaldía de que non acepta a delegación. Asemade, esta delegación se rexerá en todos os seus extremos polo establecido nos artigos 114 a 118 ROF e restante normativa concordante.4.—Publicar esta resolución no Boletín Oficial da Provincia.5.—Notificar a presente resolución á Concelleira delegada puntual e aos contraentes (unha vez sexa aceptada a delegación expresamente ou se entenda aceptada tácitamente). DOCUMENTO ASINADO ELECTRONICAMENTE
EXPEDIENTE DE DESAFECTACIÓN DA ANTIGA ESCOLA UNITARIA DE TREMOEDO
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 11/06/2018)

O Pleno da Corporación, en sesión ordinaria celebrada o día 28 de maio de 2018, adoptou o acordo de someter a información pública polo prazo dun mes a contar desde a publicación do presente anuncio no BOP, o expediente de desafectación da antiga Escola Unitaria de Tremoedo formada pola propia escola, de planta baixa, e pola vivenda do mestre, de dobre planta, alta e baixa, aos efectos previstos no artigo 8.2 do Regulamento de Bens das Entidades Locais aprobado polo Real Decreto 1372/1986, do 13 de xuño. Durante o período de información pública o expediente poderá ser consultado na Secretaría Xeral do concello. Vilanova de Arousa a 29 de maio de 2018. O ALCALDE. Noelia Aitzpea Uhagon Battistelli
CONVOCATORIA ASEMBLEA XERAL
SECCIÓN NON OFICIAL —  — Comunidad de Augas do Picón - O Rosal (Outros documentos, notificacións e informacións públicas, 14/11/2018)

Por acordo da Xunta Directiva da Comunidade, en aplicación dos artigos 37 e 38 das nosas Ordenanzas convócase Xunta Xeral Ordinaria para o día 15 de decembro de 2018 na fonte ás 19.00 h. en primeira e 20.00 h. na segunda e definitiva convocatoria: 1º Lectura e aprobación, se procedera, da acta anterior 2º Informe das contas 3º Traballos realizados no 2018 4º Plan de traballos para o 2019 5º Rolda de intervencións.
APROBACIÓN INICIAL DA MODIFICACIÓN ORZAMENTARIA
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 09/01/2018)

Por acordo do Pleno de data 28 de decembro de 2017 aprobouse inicialmente o expediente de modificación orzamentaria 10/2017, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa, a 29 de decembro de 2017. O Alcalde Carlos Iglesias Cores
CORRECCIÓN DE ERROS DO PROCESO SELECTIVO CONVOCADO PARA CUBRIR UNHA PRAZA DE TÉCNICA OU TÉCNICO DE ADMINISTRACIÓN XERAL
ADMINISTRACIÓN LOCAL — Provincial — Deputación Provincial (Persoal, oposicións, 17/01/2018)

Ó amparo do establecido no artigo 109.2 da Lei 39/2015, do 1 de outubro, do procedemento administrativo común das administracións públicas, por Resolución Presidencial de data 12 de xaneiro de 2018 rectifícase a Resolución Presidencial de data 19 de decembro de 2017, publicada no BOPPO nº 245, o 26 de decembro de 2017, pola que se aproba a relación definitiva, designación do Tribunal e datas da súa constitución e relación do primeiro exercicio do proceso selectivo convocado para cubrir unha praza de técnica ou técnico de Administración xeral, no senso que, no apartado 3º referente á designación dos membros que integrarán o tribunal cualificador, onde di: “Titular: Montserrat González Pérez, técnico medio do Servizo de Coordinación Tributaria do concello de Pontevedra; Suplente: Raquel Troitiño Rey, técnico medio do Servizo de Coordinación Tributaria do concello de Pontevedra”, debe dicir: “Titular: Encarna Dapena Losada, xefa do Servizo de Educación e Dinamización de Servizos do concello de Pontevedra; Suplente: Vanessa Estévez Baquera, Pedagoga do Servizo de Educación e Dinamización de Servizos do concello de Pontevedra. Pontevedra, 12 de xaneiro de 2018 O Deputado delegado Carlos López Font
CONTRATO DE XESTIÓN DO SERVIZO PÚBLICO DA ESCOLA INFANTIL MUNICIPAL
ADMINISTRACIÓN LOCAL — Municipal — Vilanova de Arousa (Contratos administrativos, 15/02/2018)

A Xunta de Goberno Local, en sesión ordinaria celebrada o día 6 de febreiro de 2018, acordou a apertura do expediente de expediente de licitación do CONTRATO DE XESTIÓN DO SERVIZO PÚBLICO DA ESCOLA INFANTIL MUNICIPAL DO CONCELLO DE VILANOVA DE AROUSA, coas seguintes especificacións: Organismo: Concello de Vilanova de Arousa. Órgano de contratación: Xunta de Goberno Local. Dependencia que tramita o expediente: Secretaría Xeral. Contrato de xestión de servizos públicos mediante concesión. Dous anos prorrogables. Aberto con tramitación ordinaria. O orzamento tipo de licitación terá como base os seguintes módulos unitarios: Non se esixe. Quince (15) días hábiles seguintes ao día en que se publique o presente anuncio de contratación no Boletín Oficial da provincia. Vilanova de Arousa a 6 de febreiro de 2018 O ALCALDE. Benita Carmen Aissaoui Gonzalez de la Aleja
DELEGACIÓN DE ATRIBUCIÓNS DA PRESIDENCIA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 13/12/2018)

Por resolución da presidencia de data 05.12.2018 adoptouse a seguinte resolución: “Resolución da Presidencia Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia do termo municipal nesas datas, Cerdedo-Cotobade. Documento asinado dixitalmente á marxe na data reflectida. O presidente Jorge Cubela López
DH. A36.53520, CONCESIÓN DUN CAUDAL DE AUGA Á COMUNIDADE DE REGADORES FONTENLO, NO CONCELLO DE BARRO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 16/11/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 22 de abril de 2018 e como resultado do expediente incoado ó efecto, outorgóuselle á Comunidade de Regadores Fontenlo unha concesión de 4669,7 m3 anuais de auga que procede de tres mananciais, situados no lugar de Fonte do Curro, na parroquia de Curro (Santa María), no concello de Barro (Pontevedra), con destino a rega. O xefe do Servizo de Tramitación Técnico-Administrativa do Dominio Público Hidráulico, Eduardo Cristian Xing Magano.
BASES E CONVOCATORIA PARA A CONCESIÓN DE SUBVENCIÓNS PARA A REALIZACIÓN DE ACTIVIDADES, ANO 2018
ADMINISTRACIÓN LOCAL — Municipal — Redondela (Subvencións e axudas, 20/11/2018)

Estas bases e convocatoria teñen por obxecto establecer os criterios e o procedemento para a concesión das subvencións da Concellería de Participación Cidadá para o ano 2018 de acordo cos principos de publicidade, transparencia, obxectividade, igualdade e non discriminación. Búscase ademais, nestes momentos de crise económica, eficiencia na asignación e a maximización no reparto dos recursos existentes para a realización de actividades que complementen ou suplan aos de competencia municipal. De acordo co establecido no artigo 9 da Constitución Española débese facilitar a participación de toda a cidadanía na vida política, económica, cultural e social para o que resulta imprescindible que os Concellos, como administracións máis cercanas, axuden a centros culturais, sociais e veciñais nas parroquias a que realicen actividades con fins formativos, de promoción persoal e outras actividades que se recollan como obxecto ou finalidade nos seus estatutos fundacionais.
RESOLUCIÓN DA XEFATURA TERRITORIAL DE PONTEVEDRA, POLA QUE SE SINALA A DATA PARA O PAGAMENTO DOS PREZOS XUSTOS POLAS IMPOSICIÓNS DE SERVIDUMES DE PASO PARA A EXECUCIÓN DO PROXECTO DENOMINADO LMTA PO 707 E CTI BUSTELO, NO CONCELLO DE SILLEDA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 06/03/2018)

O Xurado de Ex propiación de Galicia notificou aos interesados, á empresa beneficiaria da expropiación e a esta xefatura territorial de Pontevedra da Consellería de Economía, Emprego e Industria, os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. Sinalar o día 17 de abril de 2018, ás 12 horas, na casa do Concello de Silleda como lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial de Pontevedra e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao alcalde do Concello de Silleda para a súa publicación no taboleiro de anuncios da casa do concello, e servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 45.1a da Lei 39/2015 de 1 de outubro, do procedemento administrativo común das administracións públicas. (Asinado en Vigo por sinatura dixital certificada na data que se indica na marxe). O xefe Territorial Ignacio Rial Santomé
IN407A 2018/361-4, CONCESIÓN A SOCIEDAD ELECTRICISTA DE TUI DISTRIBUIDORA, S. L., PARA REFORMA CD PAZOS (FASE I), NO LUGAR DE PAZOS DE REIS, CONCELLO DE TUI
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 19/12/2018)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 3 de decembro de 2018. O xefe territorial Ignacio Rial Santomé
APROBACIÓN INICIAL ORZAMENTO XERAL PARA O ANO 2019
ADMINISTRACIÓN LOCAL — Municipal — Baiona (Presupostos e cadros de persoal, 29/11/2018)

Aprobado inicialmente polo Pleno do Concello de Baiona, en sesión do 23 de novembro de 2018, o Orzamento Xeral do Concello de Baiona para o ano 2019, en cumprimento do establecido no artigo 169 do Texto Refundido da Lei Reguladora das Facendas Locais, aprobada por Real Decreto Lexislativo 2/2004, do 5 de marzo, anúnciase a exposición ao público por un prazo de 15 días hábiles, que comezarán a contarse desde o día seguinte á inserción do presente anuncio no Boletín Oficial da Provincia, a fin de que durante o mesmo os interesados, poidan examinalo e formular as reclamacións que estiman oportunas. Se durante este prazo non se presentan reclamacións ao Orzamento, este considerarase definitivamente aprobado En Baiona, na data sinalada no marxe deste documento, asinado electronicamente. O alcalde Ángel Rodal Almuíña
RESOLUCIÓN PRESIDENCIAL APROBANDO A LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO SELECTIVO DE DÚAS PRAZAS DE EDUCADORA OU EDUCADOR, QUENDA PROMOCIÓN INTERNA
ADMINISTRACIÓN LOCAL — Provincial — Deputación Provincial (Persoal, oposicións, 07/03/2018)

O deputado de legado en materia de Persoal, en virtude das competencias delegadas da Presidencia, ditou a seguinte RESOLUCIÓN: “De conformidade co disposto na base VII da convocatoria publicada no Boletín Oficial da Provincia de Pontevedra (BOPPO) núm.214, de 8 de novembro de 2017, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público do ano 2016 e reservadas á quenda de promoción interna, RESOLVO aprobar a lista provisional de persoas aspirantes admitidas e excluídas no proceso de selección de dúas prazas de educadora ou educador que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial.1 THEODOR DIAZ CHIRON BARANOWSKI 2 SHUHUI URRESTA AZAÑA 3 VERONICA JOSE BENITO TURDA PHILIP 4 MIRIAM ISABEL ABRALDES DONAMARIA 5 EVA NURIA BOZESAN CON 6 MAMADOU SANCHEZ FORTUNY CHIROQUE 7 MARIANA BIANCO TIESTOS 8 JUNYING RUANE SANFRUTOS 9 IHINTZA JOHAN JAVIER HUTU CUBEL 10 RAFAEL BLAS CHAIKH QUILE 11 MARIA ARMONIA HAIDAR LIVI 12 JIA XIANG JAUREGUIBERRY BELLOLIO Ningún 1 Non achegar o modelo oficial de solicitude 2 Non asinar a solicitude 3 Non achegar unha copia ou documento acreditativo da identidade 4 Non xustificar o pago dos dereitos de exame 5 Non achegar/posuír a titulación esixida na convocatoria 6 Non ter os 16 anos de idade 7 Presentar a instancia fóra de prazo Pontevedra, a 23 de febreiro de 2018. O deputado delegado O secretario Carlos López Font Carlos Cuadrado Romay
MODIFICACIÓN PARCIAL DE VARIAS ORDENANZAS DESTE CONCELLO
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 11/06/2018)

O Pleno da Corporación en sesión celebrada o día 28 de maio de 2018 aprobou inicialmente a modificación parcial das seguintes ordenanzas fiscais: — Ordenanza fiscal reguladora do Imposto sobre Bens Inmobles (I. B. I.) aprobada polo pleno do 27 de xullo de 2015. — Ordenanza fiscal reguladora do Imposto sobre Actividades Económicas (I. A. E.) aprobada polo pleno do 4 de novembro de 1991. — Ordenanza fiscal reguladora do Imposto sobre Construcións, Instalacións e Obras (I. C. I. O.) aprobada polo pleno do 11 de outubro de 1989. De conformidade co disposto no artigo 17.1 e 2 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo, se abre un prazo de información pública e audiencia dos interesados polo prazo de trinta días mediante a publicación deste anuncio no BOP para que os interesados poidan presentar reclamacións e suxestións. O presente anuncio tamén se exporá no taboleiro de anuncios da Casa Consistorial e se publicará nun dos diarios de maior difusión da provincia. Durante o dito prazo se poderá consultar o expediente na Secretaría Xeral do concello. Vilanova de Arousa a 29 de maio de 2018 O Alcalde. Lucrecia Moroño Dabbou
PROCEDEMENTO ORDINARIO 421/2017, NOTIFICACIÓN A ÁREA GLOBAL MONTAJES, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 20/04/2018)

Hago saber: Que en el PROCEDIMIENTO ORDINARIO Nº 421/2017 de este Juzgado de lo Social, seguidos a instancia de D. STEFAN NICOLAE BELAIRE SINOUH contra la empresa ÁREA GLOBAL MONTAJES, S. L., y su administrador concursal BAIDEZ HAYDAY, VICTORIANA NORTE, S. L., LARIAL (FOGASA), sobre CANTIDADES, se ha dictado la siguiente resolución, cuya parte dispositiva se adjunta: “Sentenza nº 99/2018: Vigo, tres de abril do dous mil dezaoito. Visto e oído por min, Alejandro Couselo Barrio, Maxistrado Xuíz en función de apoio ó Xulgado nº 3 de Vigo, o procedemento nº 421/2017 deste xulgado, cuxo obxecto o constitúe unha reclamación de cantidade, pronuncio a presente sentenza. Foron partes no procedemento: 1.—Demandante: Don STEFAN NICOLAE BELAIRE SINOUH que compareceu no procedemento no seu propio nome e interese, defendido pola Graduada Social Dona Maria Dolors Botamino Escrichs.2.—Demandados: Area Global Montajes, S. L. e o seu Administrador Concursal Don Manuel Alberto Estévez Mosquera, que non compareceron no procedemento no seu propio nome e interese; Construcciones Navales del Norte e a súa Administración Concursal Attest Integra SLP, que non compareceron no procedemento no seu propio nome e interese; Fondo de Garantía Salarial, que compareceu no procedemento no seu propio nome e interese, defendido polo Letrado do Fogasa Don Sebastián Mayo. XULGO ESTIMO a demanda presentada por Don STEFAN NICOLAE BELAIRE SINOUH contra a empresa Área Global Montajes S. L., o seu Administrador Concursal Don Manuel Alberto Estévez Mosquera, Construcciones Navales del Norte, a súa Administradora Concursal Attest Integra, SLP e o Fondo de Garantía Salarial. CONDENO a Área Global Montajes, S. L. a facerlle pagamento ó demandante da cantidade 1.029,93, mailos xuros por mora ó tipo do 10 % anual. CONDENO a Construcciones Navales del Norte a responder solidariamente con Área Global Montajes, S. L. da cantidade de 1.029,93 euros, mailos xuros por mora desta cantidade liquidados ó tipo do 10 % anual. ABSOLVO ó Fondo de Garantía Salarial. Notifíquese a presente resolución ás partes, facéndolles saber que é firme e que contra a mesma non cabe recurso de suplicación para ante a Sala do Social do Tribunal Superior de Xustiza de Galicia. Así, por esta a miña Sentenza, pronúncioo, mando e asino.” Y para que sirva de notificación en legal forma a la empresa ÁREA GLOBAL MONTAJES, S. L., con CIF B-27726942, en situación de baja en la TGSS y en ignorado paradero, expido la presente para su inserción en el Boletín Oficial de la provincia de Pontevedra. Se advierte al destinatario que las siguientes comunicaciones se harán fijando copia de la resolución o de la cédula en el tablón de anuncios de la Oficina judicial, salvo el supuesto de la comunicación de las resoluciones que deban revestir forma de auto o sentencia, o cuando se trate de emplazamiento. En Vigo, a diez de abril de dos mil dieciocho.—El Letrado de la Administración de Justicia.
AUTORIZACIÓN PARA TRABALLAR A LEIRA Nº 420 (MASA COMÚN) DA Z. C. P. DE MOREIRA
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 22/11/2018)

Por dona Carlixta Squire Sondesa, solicitouse autorización para traballar a leira nº 420, correspondente a unha masa común da Z. C. P. de Moreira, o que se fai público durante o prazo de quince días por se algunhas persoas estiveran interesadas poidan facer a correspondente solicitude neste Concello. A Estrada, a 26 de outubro de 2018. Documento asinado electronicamente á marxe. O alcalde
RESOLUCIÓN PRESIDENCIAL, DELEGANDO AS COMPETENCIAS DA DEPUTADA EVA VILLAVERDE NO DEPUTADO XOSÉ LEAL
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 28/03/2018)

A Presidencia, en uso das facultades que lle confire a normativa local vixente, dita a seguinte Considerando que a deputada provincial dona Mercedes Guadalupe Sausor Balayo vai a estar ausente para asistir a unhas xornadas en Huesca durante os días 20 ó 23 de marzo, ambos inclusive, Resultando que mediante Resolución Presidencial de 25 de abril de 2016 delegáronse as competencias no Centro Príncipe Felipe (Centro Príncipe Felipe, Escola de Enfermería, Finca Mouriscade, Estación Fitopatolóxica do Areeiro, Canceira Provincial)) en dona Mercedes Guadalupe Sausor Balayo, Resultando que como consecuencia de dito motivo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro. Pontevedra, a 19 de marzo de 2018. O secretario
APROBACIÓN DEFINITIVA DO ORZAMENTO 2018
ADMINISTRACIÓN LOCAL — Municipal — Moaña (Presupostos e cadros de persoal, 06/03/2018)

Aprobado definitivamente polo Concello Pleno, en sesión extraordinaria celebrada o día 27 de febreiro de 2018, o orzamento xeral deste Concello correspondente ao ano 2018, comprensivo do Orzamento Xeral do Concello e o do seu organismo autónomo Patronato Municipal Beiramar, en cumprimento do disposto nos artigos 169.3 do Real Decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, e 20.3 do Real Decreto 500/1990, do 20 de abril, fanse públicos os importes por capítulos de cada un dos dous orzamentos incluídos no xeral, así como do orzamento consolidado: Así mesmo, aprobouse a plantilla e a relación de postos de traballo desta Corporación, que conforme co disposto no artigo 127 do Real Decreto Lexislativo 781/1986, de 18 de abril, polo que se aproba o Texto Refundido das disposición legais vixentes en materia de réxime local, se reproduce a continuación: Finalmente, en cumprimento do disposto no artigo 75.5 da Lei 7/1985, de 2 de abril, reguladora das bases de réxime local, detállanse as retribucións para o ano 2018 dos cargos con dedicación exclusiva e parcial: a) Cargo de Alcalde/esa a exercer en réxime de dedicación exclusiva: 36.557,92 b) Cargo de Concellería delegada de urbanismo e Medio ambiente, a exercer en réxime de dedicación exclusiva: 36.557,92 c) Cargo de Concellería delegada de obras e servizos, a exercer en réxime de dedicación exclusiva: 36.557,92 Asistencia a sesións de órganos colexiados: a) Sesións do Pleno da Corporación: 65,00 euros por sesión. b) Sesións da Xunta de Goberno Local: 24,79 euros por sesión. c) Comisións informativas e Padroados: 24,79 euros por sesión. d) Presidencia do Padroado Beiramar: 24,79 euros por sesión. Contra a aprobación definitiva do orzamento, que esgota a vía administrativa, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses dende o día seguinte ó da presente publicación (art.46.1 da Lei 29/1998 de 13 de xullo). Potestativamente, tamén se poderá interpoñer recurso de reposición no prazo dun mes ante o mesmo órgano que adoptou o acordo (art.116 e 117 da Lei 30/1192, modificada pola Lei 4/1999, de 13 de xaneiro). ASINADO DIXITALMENTE NA MARXE
EXPOSICIÓN PÚBLICA E PERÍODO DE COBRANZA DA TAXA POR OCUPACIÓNS DO SUBSOLO, SOLO E VOO DA VÍA PÚBLICA CORRESPONDENTE Ó EXERCICIO TRIBUTARIO 2018
ADMINISTRACIÓN LOCAL — Municipal — Guarda, A (Recadación, 03/09/2018)

A Presidencia desta Corporación, mediante resolución núm.2018-0831, de 27 de agosto de 2018, aprobou o padrón da taxa por ocupacións do subsolo, solo e voo da vía pública correspondente ó exercicio tributario 2018 do Concello de A Guarda, correspondente ao exercicio tributario 2018. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo, no prazo dun mes a partir do día seguinte ó da publicación do anuncio no Boletín Oficial da Provincia. De conformidade co previsto no artigo 14.1. c) do Real Decreto Lexislativo 2/2004, de 05 de marzo, polo que se aproba o Texto refundido da Lei Reguladora das Facendas Locais, comunícase ós contribuíntes afectados que o período voluntario de cobranza da taxa por ocupacións do subsolo, solo e voo da vía pública do Concello de A Guarda, correspondente ó exercicio tributario 2018, será do día 1 de setembro de 2018 ao 7 de novembro de 2018, ámbalas dúas datas inclusive. A taxa deberá satisfacerse a través das seguintes entidades bancarias: BANCO PASTOR BBVA ABANCA CAIXABANK BANCO SANTANDER BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Documento asinado dixitalmente á marxe. O alcalde Antonio Lomba Baz
MODIFICACIÓN DOS MEMBROS DA XUNTA DE GOBERNO LOCAL
ADMINISTRACIÓN LOCAL — Municipal — Baiona (Outros documentos, notificacións e informacións públicas, 13/11/2018)

En cumprimento do disposto a lexislación de réxime local, prócedese á publicación da seguinte resolución de alcaldía: Resultando que segundo o artigo 23 da Lei 7/85, de 2 de abril, reguladora das bases de réxime local, artigo 65 da Lei 5/97 de administración local de Galicia, artigo 52 do R. D.2568/1986 de organización, funcionamento e réxime xurídico das entidades locais, a Xunta de Goberno Local se integra polo Alcalde e un número de concelleiros non superior o tercio do número legal destes nomeados e separados libremente por aquel dando conta ó Pleno. En virtude das facultades que lle veñen conferidas a esta Alcaldía-Presidencia, PRIMEIRO.—Modificar a Resolución desta Alcaldía de data 06.10.2017 e posterior rectificación de erros de data 17.10.2017 relativa á composición da Xunta de Goberno Local, deixando sen efecto o nomeamento de don Richard Charles Ivo Magrini Gonzalez de Suso. Segundo.— Nomear como membro integrante da Xunta de Goberno Local á concelleira María del Carmen Paredes Cabral de xeito que a Xunta de Goberno Local do Concello de Baiona presidida por esta Alcaldía, estará integrada polos seguintes Concelleiros e Concelleiras: TERCEIRO.—A presente resolución entrará en vigor no mesmo momento da súa sinatura e da mesma darase conta ao Pleno do Concello na primeira sesión que se celebre, notificándose aos designados e publicarase no Boletín Oficial da Provincia de Pontevedra conforme co establecido no artigo 44.2 do RD 2568/198, na sede electrónica municipal e no Portal de Transparencia, conforme ao disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. O Alcalde, Ángel M. Rodal Almuíña. Baiona, na data que figura ao marxe deste documento asinado electrónicamente.
APROBACIÓN INICIAL REGULAMENTO ORGÁNICO MUNICIPAL
ADMINISTRACIÓN LOCAL — Municipal — Cambados (Ordenanzas e Regulamentos, 24/01/2018)

O Pleno do Concello, en sesión ordinaria celebrada o 25 de maio de 2017, acordou aprobar inicialmente o Regulamento Orgánico Municipal do Concello de Cambados. De conformidade co previsto no artigo 49 da Lei 7/1985, de 2 de abril, Reguladora das Bases de Réxime Local, ábrese un período de información pública por espacio de 30 días para a presentación de reclamacións e suxerencias. No caso de que non se presentase ningunha reclamación ou suxerencia, entenderáse definitivamente adoptado o acordo ata entón provisional, entrando en vigor no prazo aos 30 días seguintes da súa publicación íntegra no Boletín Oficial da Provincia de Pontevedra. En Cambados a 11 de xaneiro de 2018. A Alcaldesa: Fátima Abal Roma. Documento asinado electrónicamente.
LICITACIÓN PARA A ADXUDICACIÓN DA OBRA “SUBSTITUCIÓN DE CÉSPEDE E OBRAS COMPLEMENTARIAS NO CAMPO DE FÚTBOL DAS CACHIZAS”
ADMINISTRACIÓN LOCAL — Municipal — Meaño (Contratos administrativos, 01/03/2018)

a. Organismo: Concello de Meaño. b. Dependencia que tramita o expediente: Secretaría-intervención. c. Código: 210/2017 a. Tipo: Obra. b. Descrición: Substitución de céspede e obras complementarias no campo de fútbol das Cachizas. e. Tipo de licitación: 180.153,86 €, sen IVE IVE: 37.832,31 € Total: 217.986,17 € a. Tramitación: Ordinario. b. Procedemento: aberto, varios criterios de adxudicación. a. Provisional non se esixe. b. Definitiva do 5% do prezo de adxudicación excluído o IVE. Non se precisa. a. Dependencia: Secretaría do Concello de Meaño. b. Enderezo: R/Campo da Feira nº 1 (Meaño) 1. Localidade e código postal: Pontevedra.36968 2. Teléfono: +34 986747102 / 986747585 3. Telefax: +34 986 747391 4. Enderezo de Internet do perfil do contratante: Concello de Meaño http://www.contratosdegalicia.esa. O prazo para a presentación de ofertas será de vinteseis días naturais, a contar desde o seguinte ao publicación do anuncio da convocatoria no Boletín Oficial da Provincia de Pontevedra. b. Documentación a presentar: A que figura no Prego de Cláusulas Económico Administrativas particulares. c. Lugar de presentación: Concello de Meaño. Rexistro Xeral: R/Campo da Feira nº 1 – Meaño (luns a venres). a. Lugar: Concello de Meaño. Enderezo: R/Campo da Feira nº 1. b. Localidade: Meaño 36968. d. Data e hora: Será publicada no perfil do contratante do Concello de Meaño http://www.contratosdegalicia.es. O prazo de execución tres meses, a contar desde o día seguinte á sinatura da acta de comprobación do replanteo. Cláusulas 11 do Prego de Cláusulas Economicas-Administrativas particulares. Serán a conta do adxudicatario. En Meaño a alcaldesa Mª Lourdes Ucha Varela
DH. V36.64482, SOLICITUDE DE RACSO SOLUCIONES, S. L., PARA UN VERTIDO DUN CAUDAL DE AUGAS RESIDUAIS, NO LUGAR DE POLÍGONO INDUSTRIAL DE BOTOS, CONCELLO DE LALÍN
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 15/11/2018)

As augas residuais industriais de escorrega xeradas na zona sur da explanada exterior da parcela son recollidas e tratadas mediante os seguintes dispositivos: As augas residuais industriais de escorrega depuradas procedentes da zona sur vértense mediante condución de 300 mm de diámetro á cuneta no punto de coordenadas UTM (ETRS89): X=569.728; Y=4.720.508; incorporándose ao río Asneiro (cunca do río Ulla) no punto de coordenadas UTM (ETRS89): X=569.662; Y=4.720.434. As augas residuais industriais de escorrega xeradas na zona norte da explanada exterior da parcela son recollidas e tratadas mediante os seguintes dispositivos: As augas residuais industriais de escorrega depuradas procedentes da zona norte vértense mediante condución de 300 mm de diámetro á cuneta no punto de coordenadas UTM (ETRS89): X=569.786; Y=4.720.627; incorporándose ao río Portos (cunca do río Ulla) no punto de coordenadas UTM (ETRS89): X=569.716; Y=4.720.758. As augas residuais fecais xeradas nas instalacións atópanse conectadas á rede de saneamento municipal. As augas pluviais procedentes das cubertas das naves son conducidas ao alxibe exterior, destinado a complementar o servizo do sistema contraincendios, que verte por rebouse ao terreo exterior. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela. Sinatura dixital. A xefa da Área de Vertidos Cosmina Maria Tebas Lever
DECRETO DE DELEGACIÓN DA PRESIDENCIA POR AUSENCIA DO PRESIDENTE
ADMINISTRACIÓN LOCAL — Municipal — Entidade Local Menor de Pazos de Reis (Tui) (Outros documentos, notificacións e informacións públicas, 28/11/2018)

Faise público que con data 19 de novembro de 2018 o Presidente da Entidade Local Menor de Pazos de Reis ditou resolución que a continuación se transcribe: “DECRETO DA PRESIDENCIA: Vistas as atribucións que son conferidas á Presidencia pola normativa vixente ( art.21 da Lei 7/85, art.24 R. D. 781/86, art.41 R. D. 2568/86, art.61 da Lei 5/97 de administración local de Galicia. Vista a resolución da presidencia de data 18/06/2015 onde se nomea a D. Juan Manuel González Estévez vogal desta Entidade, substituto desta Presidencia para exercer as funcións de Presidente da Xunta Veciñal, en caso de ausencia ou enfermidade. Visto o establecido no artigo 44.1 e 2 do R. D. 2568/86 de acordo cos cales as delegacións realizaranse por decreto de alcaldía, con indicación das facultades que se delegan e condicións do seu exercicio, producindo efectos a resolución dende o día seguinte á data da mesma, salvo que nela se dispoña outra cousa sen prexuízo da súa obrigatoria publicación no BOPPO. Visto que esta presidencia ten que ausentarse do termo municipal dende o 23 de novembro o 1 de decembro de 2018, ambos os dous incluídos, polo presente Primeiro: Delegar no vogal, D. Guillermo Miguel Akbib Charneca, con DNI XXXXXXXXX, as competencias da presidencia da Entidade Local Menor de Pazos de Reis dende o dia o 23 de novembro o 1 de decembro de 2018, ambos os dous incluídos, como consecuencia da miña ausencia do termo municipal durante eses días. Segundo: Ordenar a súa publicación no taboleiro de anuncios e no Boletín oficial da provincia ( BOPPO). Terceiro: Notifíquese a presente ao interesado a efectos da súa aceptación e comuníquese á Xunta Veciñal na vindeira sesión ordinaria que celebre” Pazos de Reis, a 19 de novembro de 2018. O presidente Enrique Pérez Martínez
APROBACIÓN PROVISIONAL DA MODIFICACIÓN DA ORDENANZA FISCAL DO IBI
ADMINISTRACIÓN LOCAL — Municipal — Redondela (Outros documentos, notificacións e informacións públicas, 08/10/2018)

O Pleno de Redondela, en sesión ordinaria do 27/09/18 aprobou provisionalmente a modificación da Ordenanza Fiscal reguladora do Imposto sobre Bens Inmobles. Cumprindo co RDLex 2/2004, do 5 de marzo, polo que se aproba o Texto Refundido da Lei Reguladora das Facendas Locais, a modificación exponse ao público durante 30 días hábiles contados a partir do seguinte ao da última publicación deste anuncio no BOP de Pontevedra, ou no Diario ao que se refire o artigo 17.2 do RDLex 2/2004. Dentro do prazo citado os/as interesados/as debidamente lexitimados, poderán examinar o expediente administrativo e presentar, por escrito, as reclamacións que estimen oportunas. De non presentarse reclamacións, dentro do prazo establecido, entenderase definitivamente adoptado o acordo, sen necesidade de acordo plenario.
BANDO DE COBRO DE VEHÍCULOS E VADOS
ADMINISTRACIÓN LOCAL — Municipal — Grove, O (Recadación, 16/03/2018)

Logo de seren aprobados mediante unha Resolución da Alcaldía de data 9 de marzo o Censo sobre o imposto de vehículos de tracción mecánica e o de entrada de garaxes correspondentes ao exercicio 2018, expóñense ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza dos mencionados padróns será do 2 de abril ao 4 de xuño de 2018, ambas as dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos). O presente anuncio ten carácter de notificación colectiva, ao abeiro do art.102 da vixente Lei xeral tributaria. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Grove, a 9 de marzo do 2018. O alcalde José A. Cacabelos Rico
PUBLICACIÓN DAS SUBVENCIÓNS PROVINCIAIS TRAMITADAS DURANTE O MES DE AGOSTO POLO SERVIZO DE ASISTENCIA INTERMUNICIPAL
ADMINISTRACIÓN LOCAL — Provincial — Deputación Provincial (Subvencións e axudas, 24/09/2018)

De conformidade co establecido no artigo 18 da Lei 38/2003, de 17 de novembro, Xeral de Subvencións e no artigo 12 da Ordenanza Xeral de Subvencións da Deputación Provincial de Pontevedra, publícanse as subvencións provinciais tramitadas durante o mes de agosto polo Servizo de Asistencia Intermunicipal. Pontevedra, a 12 de setembro de 2018. O vicepresidente O secretario César Mosquera Lorenzo Carlos Cuadrado Romay
ACORDO PLENARIO DA DELEGACIÓN DE COMPETENCIAS EN MATERIA DE CONTRATACIÓN DO PLENO NA XUNTA DE GOBERNO LOCAL
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 28/02/2018)

Con data de 19 de febreiro de 2018 procedeuse polo Pleno da Corporación á aprobación da delegación na Xunta de Goberno Local das atribucións das competencias propias do Pleno como órgano de contratación respecto dos contratos de obras, de subministros, de servizos, de xestión de servizos públicos, os contratos administrativos especiais, e os contratos privados, cando o seu importe supere o 10% dos recursos ordinarios do orzamentos, e en calquera caso a contía de seis millóns de euros, incluídos os de carácter plurianual cando a súa duración sexa superior a catro anos, sempre que o importe acumulado de todas as súas anualidades supere a porcentaxe indicada, referida aos recursos ordinarios do orzamento do primeiro exercicio, ou a contía sinalada (Disposición adicional segunda, apartado 2, TRLCSP). Faise público para o xeral coñecemento e demais efectos. A Estrada, a 20 de febreiro de 2018. O alcalde José C. López Campos
APROBACIÓN INICIAL DO REGULAMENTO DO USO DA LINGUA GALEGA NO CONCELLO DE PONTE CALDELAS
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 13/12/2018)

O Pleno deste Concello, na súa sesión ordinaria do 29 de novembro de 2018, adoptou acordo de aprobación inicial do regulamento do uso da lingua galega no Concello de Ponte Caldelas. Os interesados poderán examinar o expediente e presentar as reclamacións que estimen oportunas dentro do prazo de 30 días hábiles, contados a partir do seguinte a esta publicación no Boletín Oficial da Provincia. De non se presentar reclamacións neste prazo, entenderase definitivamente aprobado o devandito acordo. Documento asinado electronicamente ao marxe. O alcalde Andrés Díaz Sobral
ELEVACIÓN A DEFINITIVO DO ACORDO DE APROBACIÓN INICIAL DO EXPEDIENTE DE MODIFICACIÓN DE CRÉDITOS 5/2018
ADMINISTRACIÓN LOCAL — Municipal — Pontevedra (Presupostos e cadros de persoal, 23/05/2018)

Expediente Modificación de crédito 5/2018 (1 CEXT-SUP/2018), mediante crédito extraordinario e suplemento de crédito. Trámite Anuncio elevación a definitivo acordo de aprobación inicial. De conformidade co previsto no art.8 Lei 19/2013 de transparencia, acceso á información pública e bo goberno (en relación co 5.4 da mesma norma) procederase á publicación na sede electrónica do Concello desta modificación. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os oportunos efectos. Pontevedra, ao día da data. O Secretario
DELEGACIÓN DA ALCALDÍA POR AUSENCIA, NO PRIMEIRO TENENTE DE ALCALDE, O DÍA 15 DE MAIO DE 2018
ADMINISTRACIÓN LOCAL — Municipal — Cambados (Outros documentos, notificacións e informacións públicas, 25/05/2018)

Tendo que ausentarme da localidade no día de hoxe, 15 de maio, e sendo preciso convocar sesión urxente da Xunta de Goberno Local a fin de adoptar acordo en relación con varios asuntos que non poden ser demorados, sustituirame durante a miña ausencia, actuando como Alcalde en funcións, o Tenente de Alcalde D. VICTOR M. CAAMAÑO RIVAS. Na súa consecuencia, e de acordo co disposto no artigo 63 da Lei 5/97, de 22 de xullo, de Administración Local de Galicia, en concordancia co artigo 47 do Regulamento de Organización, Funcionamento e Réxime Xurídico das Entidades Locais, polo presente teño a ben RESOLVER: 1º.—Delegar no Tenente de Alcalde D. VICTOR M. CAAMAÑO RIVAS, as función da Alcaldía o día 15 de maio, desde as 15’00 horas, funcións que desempeñará na súa totalidade; e, 2º.—Que do presente Decreto se dea conta ó interesado, ós Xefes de Servizo do Concello de Cambados e ó Portavoz do grupo municipal do P. P., para o seu coñecemento e ós oportunos efectos, publicándose a presente delegación no B. O. P. DOCUMENTO ASINADO ELECTRÓNICAMENTE
EXPOSICIÓN E COBRANZA DO PADRÓN, IMPOSTO DE VEHÍCULOS EXERCICIO 2018
ADMINISTRACIÓN LOCAL — Municipal — Vilagarcía de Arousa (Recadación, 02/03/2018)

Aprobado pola Xunta de Goberno Local de data 19 de febreiro de 2018 o Padrón Fiscal do Imposto sobre Vehículos de Tracción Mecánica, exercicio 2018, exponse ó público na Oficina de Rendas e no taboleiro de edictos deste Concello, para efectuar a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria. A exposición pública farase por un prazo de 20 días hábiles, que empezarán a contar dende o día seguinte ó da inserción deste edicto no Boletín Oficial da Provincia. Durante o mesmo os interesados poderán interpor os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interporse calquera outro recurso que ós interesados lles conveña. Aos efectos da regulamentaria notificación colectiva, e de conformidade co disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, ponse en coñecemento de tódolos contribuíntes afectados que o prazo de cobranza do padrón fiscal do Imposto sobre Vehículos de Tracción Mecánica, exercicio 2018, será o seguinte: a) Período de cobro: Dende o día 15 de marzo de 2018 ao 15 de maio de 2018, ambos inclusive. Para aqueles recibos que estén domiciliados, o cargo en conta farase o día 2 de maio de 2018. b) Horario e lugar de cobro: Nas entidades financieiras colaboradoras, no horario de caixa, co documento ou carta de pago que será expedido nas oficinas da Recadación Municipal, de 9:00 a 14:00 horas. c) Domiciliación: Os contribuíntes poderán efectua-lo pago a través dunha entidade bancaria. Para elo dirixirán comunicación ó órgano recadatorio correspondente alo menos dous meses antes do comenzo do período recadatorio. Noutro caso, surtirán efectos a partir do período seguinte. d) Advertencia: Transcurrido o prazo de ingreso, as débedas serán esixidas polo procedimento de constrinximento e se devengarán os correspondentes recargos do período executivo, xuros de demora e, no seu caso, as costas que se produzan. Vilagarcía de Arousa, 19 de febreiro de 2018. O ALCALDE-PRESIDENTE Asdo/Alberto Varela Paz.